Delon Alen

Alen Delon, täuz' nimi om Alen Fabien Moric Marsel' Delon (; sünd. 8. kül'mku 1935, So, Francii — kol. 18. eloku 2024, Duši-Monkorbon-kund, Luare-departament, Francii) oli francine kinoakt'or, režissör, prodüser da scenarist.

 Biografii 
Alen oli sündnu So-lidhna (Parižan suvine ezilidn).

Mez' Openui kolbasan tegijaks hänen kazvatajiden kartte. Ühtni Francijan Indokitain sodha merijaugvägiden saldataks vll 1953−1956. Debütirui kinoakt'oraks vl 1957.

 Kanz 
Delon oli naižiš kahtenden kerdan. Oli naimatoman vl 2017Ален Делон в интервью «КП»: «Хочу найти жену в вашей стране» (Alen Delon «KP»:n interv'jus: «Tahtoin löuta akad teiden mas») / Kp.ua. . Nell' last jäi hänespäi: Entoni-poig (ühtendes naindaspäi, om sündnu vl 1964), Kristian Aron Bulon'-poig (sündnu naindata vl 1962), Anuška-tütär (kahtendes naindaspäi, om sündnu vl 1990), Alen-Fabian-poig (kahtendes naindaspäi, om sündnu vl 1994).

Poig da tütär jätktas tatan radod, ratas akt'orin mugažo.

 Valitud fil'mografii 
 «Kristina» (1958) — Franc Loben'je
 «Školäroiden te» (1959) — Antuan Mišo
 «Loštakahal päiväižel» (1959) — Tom Ripli
 «Rokko da hänen velled» (1960) — Rokko Parondi
 «Melodii karzn'aspäi» (1963) — Francis Verlo
 «Must tül'pan» (1964) — Gijom de Sen-Pre / Žül'jen de Sen-Pre
 «Jose Pariž palab» (1966) — Žak Šaban-Del'mas
 «Ozaitelemižiden ecijad» (1967) — Manü Borelli
 «Bassein» (1969) — P'jero
 «Ezmäine ö lebukuron» (1972) — Daniele Dominiči
 «Šokterapii» (1973) — Deviler-lekar'
 «Zorro» (1974) — Don Deigo / Zorro
 «Pahatukan surm» (1977) — Ksav'e «Ksav» Marešal'
 «Tehran-43» (1979) — Žorž Foš-inspektor
 «Policijalaižen sana» (1985) — Daniel' Pratt
 «Algat nouzegoi maganut policijalašt» (1988) — Grendel'-komissar
 «Üks' šans kahtele» (1998) — Žül'jen Vin'jal'
 «Asteriks Olimpižil vändoil» (2008) — Julii Cezar'
 «Udenke Vodenke, mamad!» (2012) — edestab ičtaze

 Mel'hetartujad faktad 
 Alen Delon pajati «Parole, parole» (duetal Dalidanke), «Thought I'd ring you», «Comme au cinéma»-pajod i «Ozaitelemižiden ecijad»- da «Policijalaižen sana»-fil'miš.
 «Nautilus Pompilius»-grupp pühäti hänele «Взгляд с экрана»-pajod.

 Homaičendad 

 Irdkosketused 



Kategorii:Francijan akt'orad
Kategorii:Akt'orad kirjamišton mödhe
Kategorii:Sündnuded vl 1935
Kategorii:Personalijad kirjamišton mödhe
Kategorii:Sündnuded Francijha